el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el uk el el el el el el el el el el el el
Η Αντιγόνη (320 π.Χ. - 295 π.Χ.) ήταν βασίλισσα των Μολοσσών στην περιοχή της Ηπείρου, κατά την ελληνιστική περίοδο. Η καταγωγή της ήταν από τη Μακεδονία, ωστόσο συνδέθηκε με τον Οίκο των Πτολεμαίων στην Αίγυπτο και με τον Οίκο τον Αιακιδών στην Ήπειρο, αποτελώντας την πρώτη σύζυγο του ξακουστού βασιλιά Πύρρου. Προς τιμήν της ο τελευταίος ίδρυσε την Αντιγόνεια στην βόρεια Ήπειρο.
Φίλιπππος και Βερενίκη Α΄ της Αιγύπτου
Η Αντιγόνη ήταν κόρη της Βερενίκης Α΄, μετέπειτα βασίλισσας της Αιγύπτου στο πλευρό του Πτολεμαίου Α' του Σωτήρος, από τον πρώτο της γάμο με έναν Μακεδόνα ευγενή, το Φίλιππο.[1] Σίγουρα γεννήθηκε πριν το 317 π.Χ., χρονιά στην οποία η μητέρα της, όντας χήρα πλέον, συνδέθηκε με τον Πτολεμαίο. Σύμφωνα με τον Πλούταρχο, ο Πύρρος, εξόριστος βασιλιάς της Ηπείρου, εστάλη από τον κουνιάδο του, το Δημήτριο τον Πολιορκητή, στην Αίγυπτο, σε κατάσταση ομηρείας.[1] Εκεί επιλέχτηκε ανάμεσα σε πολλούς ευγενείς για σύζυγος της Αντιγόνης κάτι που υπήρξε ιδιαίτερα τιμητικό.[1] Κατόπιν ο Πτολεμαίος τον ενίσχυσε στην προσπάθειά του να ανακτήσει το θρόνο του.[2]
Κατά τη διάρκεια της ζωής του ο Πύρρος νυμφεύτηκε πολλές φορές, ωστόσο η Αντιγόνη ήταν η πρώτη από τις συζύγους του και μοναδική όσο ζούσε.[3] Το ζεύγος απέκτησε δύο παιδιά: τον Πτολεμαίο [3] – που ονομάστηκε έτσι προς τιμήν του φαραώ της Αιγύπτου [4] – και πιθανώς την Ολυμπιάδα (όχι τη μητέρα του Αλεξάνδρου, πρόκειται για άλλη πριγκίπισσα). Η Αντιγόνη πέθανε το 295 π.Χ., την ίδια χρονιά με τη γέννηση του γιου της, οπότε είναι πιθανό να άφησε την τελευταία της πνοή στη γέννα ή λίγο μετά.
Γέννηση της Αντιγόνης, κόρης της Βερενίκης Α΄ της Αιγύπτου και του Φιλίππου, ενός Μακεδόνα ευγενούς.
Η Βερενίκη συνοδεύει την Ευρυδίκη στην Αίγυπτο για το γάμο της. Εκεί γοητεύει το βασιλιά Πτολεμαίο και τον παντρεύεται μες τα επόμενα χρόνια.
Οι Μολοσσοί εκδιώκουν τον Πύρρο από το θρόνο της Ηπείρου. Εκείνος μεταβαίνει στο πλευρό του κουνιάδου του, Δημητρίου του Πολιορκητή.
Λαμβάνει χώρα η Μάχη της Ιψού ανάμεσα στους Διαδόχους του Μεγάλου Αλεξάνδρου.
Ο Πύρρος αποστέλλεται στην Αίγυπτο όπου κερδίζει την εύνοια του Οίκου του Πτολεμαίου. Πραγματοποιείται γάμος ανάμεσα στην Αντιγόνη και τον Πύρρο.